Емили Дикинсън
Надеждата е малка птица…

Превод от английски: Леда Милева, —

chitanka.info

Надеждата е малка птица

гнездо в душата свила,

тя пее песничка без думи

и пърха лекокрила.

Най-нежно в бурно време пее.

Безмилостна стихия

могла би само тази птица

в душата да убие.

В земи смразени ми е пяла,

в морета разярени,

в замяна без да пожелае

една троха от мене.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.